เมืองท่าข้ามกระตุ้นเศรษฐกิจด้วยการท่องเที่ยวทางน้ำ

**โพสต์เมื่อ :**30 กันยายน 2553

 เมื่อวันที่ 21 กันยายน ที่ผ่านมา นายทศพล  งานไพโรจน์ นายกเทศมนตรีเมืองท่าข้าม พร้อมด้วยคณะผู้บริหาร พนักงานเทศบาล และหน่วยงานที่เกี่ยวข้อง นำสื่อมวลชนทั้งส่วนกลาง และส่วนท้องถิ่น กว่า 40 คน ร่วมกิจกรรมกระตุ้นเศรษฐกิจ และสนับสนุนการท่องเที่ยวจังหวัดสุราษฎร์ธานี ด้วยการล่องแพเมืองท่าข้าม
      **นายทศพล  งานไพโรจน์ นายกเทศมนตรีเมืองท่าข้าม** เปิดเผยว่า กิจกรรมล่องแพเมืองท่าข้าม เป็นอีกแนวคิดหนึ่งของคณะผู้บริหารที่สอดคล้องกับนโยบายการพัฒนาเมืองท่าข้ามด้านการพัฒนาเศรษฐกิจ โดยวิธีการส่งเสริม สนับสนุนกิจกรรมการท่องเที่ยวเชิงอนุรักษ์ เพื่อกระตุ้นเศรษฐกิจในภาพรวม พร้อมการสร้างเครือข่ายการท่องเที่ยวในจังหวัดสุราษฎร์ธานี
      สำหรับการดำเนินกิจกรรมดังกล่าว เทศบาลเมืองท่าข้าม ได้ของบประมาณจากโครงการภายใต้แผนปฏิบัติการไทยเข้มแข็ง 2555 จัดซื้อแพบริการนักท่องเที่ยว เพื่อการท่องเที่ยวทางน้ำ สัมผัสกับบรรยากาศสองฝั่ง แม่น้ำตาปี และคลองพุนพิน ซึ่งจะส่งผลให้การท่องเที่ยวในพื้นที่ของเทศบาลมีความคึกคักมากขึ้น สร้างรายได้ให้กับประชาชนในเขตเทศบาลและพื้นที่ใกล้เคียง พร้อมสร้างความประทับใจให้กับผู้ที่มาเยือนจังหวัดสุราษฎร์ธานี
      ทั้งนี้ เมื่อเวลา 13.00 น.วันที่ 21 กันยายน 2553 เทศบาลเมืองท่าข้าม ได้รับความร่วมมือจากสื่อมวลชนทั้งส่วนกลาง และส่วนท้องถิ่นจังหวัดสุราษฎร์ธานี ประกอบด้วย นักจัดรายการ สถานีวิทยุ